**DĖL TURTO PERDAVIMO VIEŠAJAI ĮSTAIGAI ROKIŠKIO JAUNIMO CENTRUI VALDYTI, NAUDOTI IR DISPONUOTI JUO PATIKĖJIMO TEISE**

2018 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos 6 straipsnio 31 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsniu, 12 straipsnio 1 ir 3 dalimi, Rokiškio rajono savivaldybės tarybos 2014 m. gruodžio 19 d. sprendimo Nr. TS-253 „Dėl savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“ 5.1.1. punktu, Rokiškio rajono savivaldybės taryba n u s p r e n d ž i a:

1. Perduoti viešajai įstaigai Rokiškio jaunimo centrui valdyti, naudoti ir disponuoti juo patikėjimo teise projekto „Vaikų ir jaunimo neformalaus ugdymosi galimybių plėtra Rokiškio rajone“ (Nr. 09.1.3.-CPVA-R-725-51-0006) veiklų vykdymui, Rokiškio rajono savivaldybei nuosavybės teise priklausantį turtą (priedas).

2. Įgalioti Rokiškio rajono savivaldybės administracijos direktorę Natašą Aleksiejevą pasirašyti šio sprendimo 1 punkte nurodyto turto perdavimo ir priėmimo aktą.

3. Įpareigoti Rokiškio rajono savivaldybės administracijos Turto valdymo ir ūkio skyrių parengti turto priėmimo ir perdavimo aktą.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

###### Savivaldybės meras Antanas Vagonis

Danutė Kniazytė

Rokiškio rajono savivaldybės tarybos

2018 m. gruodžio 21 d. sprendimo Nr. TS-

priedas

**TURTO, PERDUODAMO VIEŠAJAI ĮSTAIGAI ROKIŠKIO JAUNIMO CENTRUI, SĄRAŠAS**

|  |  |  |  |  |
| --- | --- | --- | --- | --- |
| Eil. Nr. | Prekės pavadinimas | Kiekis vnt. | Kaina su PVM Eur | Įsigijimo balansinė vertė, suma Eur |
| 1. | Programuojamų kortelių skaitytuvas TacTile | 2 | 108,72 | 217,44 |
| 2. | Papildomų kortelių rinkinys TacTile | 2 | 40,73 | 81,46 |
| 3. | Kilimėlis „Ūkio kiemas“ TTS | 1 | 25,28 | 25,28 |
| 4. | Kilimėlis „Judri gatvė“ TTS | 1 | 24,42 | 24,42 |
| 5. | Kilimėlis „Euro monetos“ | 1 | 28,08 | 28,08 |
| 6. | Robotų konstruktorius LEGO WeDo 2.0 | 8 | 162,64 | 1301,12 |
| 7. | Pakraunama baterija valdikliui LEGO WeDo 2.0 | 8 | 56,7 | 453,6 |
| 8. | Pakrovėjas LEGO baterijoms | 12 | 34,07 | 408,84 |
| 9. | Rinkinys LEGO paprastosios galios mašinos | 8 | 169,96 | 1359,68 |
| 10. | Konstruktoriaus rinkinys LEGO EV3 | 8 | 391,13 | 3129,04 |
| 11. | Papildymo rinkinys LEGO EV3 LME | 4 | 105,92 | 423,68 |
| 12. | Papildymo rinkinys LEGO pneumatikai | 4 | 69,98 | 279,92 |
| 13. | Papildymo rinkinys LEGO atsinaujinančios energijos šaltiniai | 4 | 123,7 | 494,8 |
| 14. | „Žaliojo miesto“ užduočių laukas | 1 | 161,09 | 161,09 |
| 15. | FLL stalas 2398x1179x98 | 1 | 189 | 189 |
| 16. | STEM mokymo priemonė NASA „Kosmoso projektai“ | 1 | 199,66 | 199,66 |
| 17. | Pakraunama baterija LEGO WeDo elektronikai | 8 | 81,12 | 648,96 |
| 18. | Planšetinis kompiuteris Samsung SM-T580 | 16 | 189,99 | 3039,84 |
| **Iš viso:** | | | | **12465,91** |
| Pastaba. Turto registravimo grupė: 2020000; Finansavimo šaltiniai:85 proc. (10596,02 Eur) Europos Sąjungos lėšos, 15 proc. (1869,89 Eur) valstybės biudžeto lėšos | | | | |
| Eil. Nr. | Prekės pavadinimas | Kiekis vnt. | Kaina su PVM Eur | Įsigijimo balansinė vertė, suma Eur |
| 1. | Projektorius Epson EB –U05 su priedais | 4 | 794,75 | 3179 |
| 2. | Robotų rinkinys Blue-Bot 6 vnt su pakrovimo stotele | 1 | 529,87 | 529,87 |
| **Iš viso:** | | | | **3708,87** |
| Turto nusidėvėjimas neskaičiuotas | | | | |
| Pastaba. Turto registravimo grupė: 1208200; Finansavimo šaltiniai:85 proc. (3152,54 Eur) Europos Sąjungos lėšos, 15 proc. (556,33 Eur) valstybės biudžeto lėšos  \_\_\_\_\_\_\_\_\_\_\_\_\_\_\_\_\_\_\_ | | | | |

Rokiškio rajono savivaldybės tarybai

**DĖL TURTO PERDAVIMO VIEŠAJAI ĮSTAIGAI ROKIŠKIO JAUNIMO CENTRUI VALDYTI, NAUDOTI IR DISPONUOTI JUO PATIKĖJIMO TEISE**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Vadovaujantis iš Europos Sąjungos struktūrinių fondų lėšų bendrai finansuojamo *projekto* Nr. 09.1.3.-CPVA-R-725-51-0006 „Vaikų ir jaunimo neformalaus ugdymosi galimybių plėtra Rokiškio rajone“ 2018 m. sausio 26 d. *sutartimi* Nr. 09.1.3.-CPVA-R-725-51-0006-DS-43*, kurioje* Rokiškio rajono savivaldybės administracija yra šio projekto vykdytoja, o VšĮ Rokiškio jaunimo centras - projekto partneris bei įgyvendinant Projekto sutarties *1 priedo* 5.3 lentelės 1.2 veiklas „Įrangos / baldų neformalaus švietimo įstaigoms įsigijimas“ pagal:2018 m. spalio 22 d. Prekių viešojo pirkimo- pardavimo trišalę sutartį Nr. DS -743; 2018 m. spalio 17 d. Prekių viešojo pirkimo - pardavimo trišalę sutartį Nr. DS-744; 2018 m. spalio 18 d. Prekių viešojo pirkimo - pardavimo trišalę sutartį Nr. DS-745 įsigytas turtas perduodamas viešajai įstaigai Rokiškio jaunimo centrui projekte numatytoms veikloms vykdyti.

**Šiuo metu esantis teisinis reglamentavimas.**

Lietuvos Respublikos švietimo įstatymas, Lietuvos Respublikos švietimo ir mokslo ministro 2017 m. lapkričio 17 d. įsakymas Nr. V-907 „Dėl finansavimo skyrimo Panevėžio regiono projektui, pateiktam pagal 2014-2020 m. ES fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ įgyvendinimo priemonę 09.1.3.-CPVA-R-725 „Neformaliojo švietimo infrastruktūros tobulinimas“.

**Sprendimo projekto esmė.**

Projekto lėšomis įsigytą turtą perduoti viešajai įstaigai Rokiškio jaunimo centrui projekte numatytoms veikloms vykdyti.

**Galimos pasekmės, priėmus siūlomą tarybos sprendimo projektą:**

**teigiamos** – Neformaliojo švietimo įstaigos modernizavimas ir ugdymo kokybės didinimas.

**neigiamos** – nėra.

**Finansavimo šaltiniai ir lėšų poreikis**.

85 proc.- Europos regioninės plėtros fondo lėšos, 15 proc.- savivaldybės biudžeto lėšos**.**

**Kokia sprendimo nauda Rokiškio rajono gyventojams.**

Įsigyta kompiuterinė įranga padidins neformaliojo švietimo įstaigoje vykdomų techninės kūrybos ir informacinių technologijų programų ugdymo kokybę. Robotikos būrelius lankantys rajono gyventojų vaikai turės galimybę naudotis modernia įranga.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Danutė Kniazytė